

Swydd Ddisgrifiad NPS (SDd)

NPS Band 4

Cyfarwyddiaeth: Gwasanaeth Prawf Cenedlaethol

Swydd Ddisgrifiad: Swyddog Prawf

|  |  |  |
| --- | --- | --- |
| **Cyfeirnod y Ddogfen** | NPS-JES-0032\_Probation Officer\_v7.0 | |
| **Math o ddogfen** | Rheolaeth | |
| **Fersiwn** | 7.0 | |
| **Dosbarthiad** | Annosbarthedig | |
| **Dyddiad Cyhoeddi** | 10/07/2019 | |
| **Statws** | | Gwaelodlin |
| **Cynhyrchwyd gan** | | Pennaeth y Grŵp |
| **Awdurdodwyd gan** | | Y Tîm Gwobrwyo |
| **Tystiolaeth ar gyfer y SDd** | |  |

**Swydd Ddisgrifiad NPS**

|  |  |
| --- | --- |
| **Teitl y Swydd** | Swyddog Prawf |
| **Cyfarwyddiaeth** | Gwasanaeth Prawf Cenedlaethol |
| **Band** | 4 |

|  |  |  |
| --- | --- | --- |
| **Trosolwg o’r swydd** | Bydd deiliad y swydd yn ymgymryd â'r ystod lawn o dasgau rheoli troseddwyr gyda throseddwyr dan oruchwyliaeth. Bydd hyn yn cynnwys asesu, gweithredu dedfrydau a chreu adroddiadau; gan ddefnyddio gweithdrefnau gwasanaeth a chyfarwyddiadau ymarfer sy'n sail i farn broffesiynol. | |
| **Crynodeb** | | Asesu a rheoli’r risg a berir gan droseddwyr i amddiffyn dioddefwyr troseddau a’r cyhoedd drwy:   * Ddarparu gwybodaeth a chyngor i lysoedd troseddol, asiantaethau cyfiawnder troseddol ac asiantaethau partner eraill * Goruchwylio troseddwyr sy’n destun gorchmynion cymunedol a thrwyddedau ac yn ystod dedfrydau o garchar * Cyfrannu at brosesau rheoli risg * Gweithio gydag asiantaethau a grwpiau eraill i atal troseddau a bodloni anghenion dioddefwyr a throseddwyr   Yn unol â pholisïau a gweithdrefnau’r NPS, bydd rhaid i ddeiliad y swydd arddangos ymrwymiad i gydraddoldeb a chynhwysiant bob amser a deall sut maent yn berthnasol i’r gwaith maent yn ei wneud.  Rhaid i ddeiliad y swydd gadw at bob polisi o ran natur sensitif/gyfrinachol yr wybodaeth a gaiff ei thrin wrth weithio yn y swydd hon. |
| **Cyfrifoldebau, Gweithgareddau a Dyletswyddau** | | Efallai y bydd yn ofynnol i Swyddogion Prawf ymgymryd ag unrhyw gyfuniad, neu bob un, o'r dyletswyddau a'r cyfrifoldebau a nodir isod.   * Darparu cyngor ac asesiadau proffesiynol, yn cynnwys adroddiadau ysgrifenedig i'r llysoedd, y Bwrdd Parôl, ac asiantaethau cyfiawnder troseddol a phartneriaid eraill * Ymgymryd â'r ystod lawn o dasgau rheoli troseddwyr gyda throseddwyr sydd wedi'u hasesu ar bob lefel o risg o niwed difrifol, yn cynnwys risg uchel a risg uchel iawn * Defnyddio systemau cyfrifiadurol i gynhyrchu, diweddaru a chynnal cofnodion a dogfennaeth arall o fewn amserlenni y cytunwyd arnynt * Sicrhau atgyfeiriadau prydlon ac effeithiol i, a sicrhau perthnasau da rhwng, timau rheoli troseddwyr, timau’r llysoedd, unedau cyswllt â dioddefwyr, staff ymyriadau, yr Uned Eiddo Cymeradwy, staff y carchardai ac asiantaethau allanol i fwyhau canlyniadau positif, rheoli risg a lleihau aildroseddu * Mynychu cyfarfodydd proffesiynol a chynrychioli'r NPS mewn fforymau partneriaeth priodol e.e. MAPPA, MARAC * Gweithio ar y cyd â chydweithwyr, cynnal perthnasau effeithiol o fewn eich tîm a darparu arweiniad a chefnogaeth broffesiynol i Swyddogion y Gwasanaeth Prawf (PSOs) a staff eraill fel sy’n briodol * Helpu o fewn eich tîm a helpu timau eraill yn ôl y gofyn * Ymgymryd ag ymweliadau carchar, ymweliadau yn y cartref neu ymweliadau i leoliadau amgen yn ôl y gofyn * Ymateb i geisiadau i gyfeirio risgiau yn uwch a godir gan Gwmnïau Adsefydlu Cymunedol, pennu lefel y risg ac os yw’n risg uchel (wedi’i gymeradwyo gan reolwr) penderfynu ar sut i'w rheoli * Cyflwyno a chyd-arwain rhaglenni achrededig sy’n gymesur â’ch gradd * Cynnal profion alcohol a chyffuriau gorfodol yn ôl y gofyn a dilyn gweithdrefnau meddyginiaeth ar bresgripsiwn * Ymgymryd â dyletswyddau diogelu plant yn unol â chyfrifoldebau statudol yr NPS a pholisïau asiantaethau * Dangos sgiliau modelu cymdeithasgar drwy atgyfnerthu ymddygiad ac agweddau cymdeithasgar yn gyson a herio ymddygiad ac agweddau gwrthgymdeithasol * Gweithio o fewn nodau a gwerthoedd y Gwasanaeth Prawf Cenedlaethol a'r Gwasanaeth Cenedlaethol Rheoli Troseddwyr   Mae’r dyletswyddau/cyfrifoldebau a restrir uchod yn disgrifio’r swydd fel y mae ar hyn o bryd, ac nid yw’n rhestr gyflawn. Disgwylir i ddeiliad y swydd dderbyn addasiadau rhesymol a thasgau ychwanegol sydd ar lefel debyg a allai fod yn angenrheidiol. Os bydd addasiadau sylweddol mae’n bosib y bydd angen ystyried y swydd unwaith eto dan y cynllun Gwerthuso Swydd, a thrafodir hynny â deiliad y swydd yn y lle cyntaf. |
| **Ymddygiad** | | * Gwneud Penderfyniadau Effeithiol * Newid a Gwella * Cydweithio * Cyflawni ar Gyflymder * Cyfathrebu a Dylanwadu |
| **Cryfderau** | | Cynghorir y caiff cryfderau eu dewis yn lleol, awgrymir 4-8 |
| **Profiad hanfodol** | | * Profiad o weithio gydag amrywiaeth eang o bobl sydd wedi profi amrywiaeth o anawsterau cymdeithasol/personol. * Profiad o weithio gyda chymunedau amrywiol, yn cynnwys hyrwyddo cydraddoldeb a gwerthfawrogi amrywiaeth. * Dealltwriaeth a gwerthfawrogiad o gydraddoldeb * Profiad o weithio gyda grwpiau ac unigolion er mwyn ysgogi a newid ymddygiad * Profiad o weithio gyda phobl sydd wedi cyflawni troseddau.   Y gallu i gyflawni pob agwedd lafar o’r rôl yn hyderus drwy gyfrwng y Saesneg neu (pan bennir yng Nghymru) Cymraeg. |
| **Gofynion technegol** | | **Rhaid ichi feddu ar Gymhwyster Swyddog Prawf neu fod yn Swyddog Prawf cymwys. Hefyd, dylai ymgeiswyr llwyddiannus feddu ar:**   * Gradd anrhydedd PQF / Diploma Graddedig PQF a Diploma Lefel 5 mewn Ymarfer Prawf; neu * Diploma mewn Astudiaethau Prawf; neu Ddiploma mewn Gwaith Cymdeithasol (opsiwn Prawf); neu CSQW (opsiwn Prawf) * Gwybodaeth a dealltwriaeth o waith y System Gyfiawnder Troseddol a’r Gwasanaeth Prawf. * Gwybodaeth dda am ddeddfwriaeth berthnasol a Safonau Cenedlaethol/ * Gwybodaeth am Ymarfer yn Seiliedig ar Dystiolaeth ac adnoddau asesu risg/anghenion. |
| **Gallu** | |  |

|  |  |
| --- | --- |
| **Cymwysterau Gofynnol** | *Peidiwch â newid y blwch hwn*   * Bydd archwiliadau adnabod a diogelwch yn cael eu cynnal ar bob ymgeisydd cyn iddo/iddi gychwyn yn y swydd. * Bydd rhaid i bob ymgeisydd allanol gwblhau cyfnod prawf o 6 mis.   Bydd rhaid i ymgeiswyr mewnol wneud cyfnod prawf os nad ydynt eisoes wedi gwneud cyfnod prawf i HMPPS. * Bydd rhaid i'r holl staff ddatgan a ydynt yn aelod o grŵp neu sefydliad sy’n cael ei ystyried yn hiliol gan HMPPS. |

|  |  |
| --- | --- |
| **Oriau gwaith (Oriau anghymdeithasol) a Lwfansau** |  |

**Proffil Llwyddiant**

|  |  |  |  |  |
| --- | --- | --- | --- | --- |
| **Ymddygiad** | **Cryfderau**  **Cynghorir y caiff cryfderau eu dewis yn lleol, awgrymir 4-8** | **Gallu** | **Profiad** | **Technegol** |
| Gwneud Penderfyniadau Effeithiol |  |  | Profiad o weithio gydag amrywiaeth eang o bobl sydd wedi profi amrywiaeth o anawsterau cymdeithasol/personol | Rhaid ichi feddu ar Gymhwyster Swyddog Prawf neu fod yn Swyddog Prawf cymwys |
| Newid a Gwella |  |  | Profiad o weithio gyda chymunedau amrywiol, yn cynnwys hyrwyddo cydraddoldeb a gwerthfawrogi amrywiaeth. | Gradd anrhydedd PQF / Diploma Graddedig PQF a Diploma Lefel 5 mewn Ymarfer Prawf; neu Ddiploma mewn Astudiaethau Prawf; neu Ddiploma mewn Gwaith Cymdeithasol (opsiwn Prawf); neu CSQW (opsiwn Prawf) |
| Cydweithio |  |  | Dealltwriaeth a gwerthfawrogiad o gydraddoldeb. | Gwybodaeth a dealltwriaeth o waith y System Gyfiawnder Troseddol a’r Gwasanaeth Prawf |
| Cyflawni ar Gyflymder |  |  | Profiad o weithio gyda grwpiau ac unigolion er mwyn ysgogi a newid ymddygiad | Gwybodaeth am Ymarfer yn Seiliedig ar Dystiolaeth ac adnoddau asesu risg/anghenion. |
| Cyfathrebu a Dylanwadu |  |  | Profiad o weithio gyda phobl sydd wedi cyflawni troseddau | Gwybodaeth dda am ddeddfwriaeth berthnasol a Safonau Cenedlaethol |